钦定古今图书集成/明伦汇编/氏族典/第598卷 > 《郑樵通志》 > 宇文招
## 钦定古今图书集成/明伦汇编/氏族典/第598卷 > 《郑樵通志》 > 宇文招

按《周书赵僭王招传》：“招字豆卢突，幼聪颖，博涉群书，
好属文，学庾信体，词多轻艳。魏恭帝三年，封正平郡
公。武成初，进封赵国公。建德三年，进爵为王，除雍州
牧。五年，从高祖东伐，并州平，进位上柱国。宣政中，拜
太师。大象元年五月，诏招出就国。二年，宣帝不豫，征
招及陈、越、代、滕五王赴关。比招等至，而帝已崩。隋文”
帝辅政，加招等殊礼。隋文帝将迁周鼎，招密欲图之，
以匡社稷。事觉，陷以谋反。其年秋，诛招及其子德广
公员、永康公贯、越携公干铣、弟干铃、干铿等，国除。招
所著文集十卷行于世。